**Търсене на информация в Интернет**

**1. Машини за търсене**

Интернет дава достъп до огромна по обем информация от разнообразен вид – текст, изображения, аудио и видео клипове, новини и др. Знаейки мястото, на което се намира тя, може да се въведе адреса в адресната лента на браузъра. В повечето случаи не се знае адресът, на който е информацията. Тогава се налага тя да се търси с помощта на специализирани сайтове, обслужвани от търсещи машини. Най-известните сред тях са ***google.bg, bing.com, yahoo.com, search.com, yandex.com*** и др.

**2. Заявка за търсене**

**А) същност** - търсенето се извършва по дума или фраза, които се наричат **ключови**. Всяко търсене на информация в Интернет изисква подбиране на правилните ключови думи така, че резултатите да са максимално близки до това, което се търси. Търсачките работят чрез **заявки**, включващи думи, фрази, шаблони или изрази. Заявките биват два вида – **прости** и **сложни**.

Б) **видове заявки**

* **проста заявка** – заявка, която съдържа поредица от ключови думи и се генерират резултати, в които ще се срещне всяка дума поотделно или в различни техни комбинации
* **сложна заявка** – заявка, в която участват специални символи като +, -, кавички и др. и дава възможност да се търси на конкретен език, конкретна географска област, по тип на информацията (изображения, видеоклипове, карти, новини и др.)

**Примери**:

|  |  |  |
| --- | --- | --- |
| **Условие** | **Пример** | **Резултат** |
| **знак +** | черно + море | Търсене на страници, съдържащи и двете думи |
| **знак -** | черно - море | Търсене на страници, несъдържащи думата море |
| **кавички** | „черно море“ | Търсене на страници, съдържащи точната последователност от посочените думи |
| **знак ~** | ~ море | Търсене на страници с посочената дума и нейни синоними |


**3. Критерии за оценка на достоверността на намерените резултати**

* **достоверност (точност)** – сравняване на идентичността на информацията в други източници
* **актуалност** – важни са датите на създаване, публикуване и последна актуализация на информацията
* **информационна стойност** – посочване на конкретни факти
* **обективност** – безпристрастност при представяне на информацията
* **пълнота (завършеност)** – цялостно представяне на информацията по темата

**Задача:** Да се създаде тексто документ „Диплом за най-добър тенесист“, съдържащ артистичен текст (WordArt) и изображения от Интернет – тенис ракета, топка и тенис корт.


**1)** Използваме съставна заявка за търсене на изображение на тенис ракета, като задаваме: големи изображения, прозрачен фон, търсене в графични колекции (**Фиг.1**)

**Фиг. 1**



**2)** Използваме съставна заявка за търсене на тенис топка, като задаваме: големи изображения, прозрачен фон (**Фиг.2**)

**Фиг. 2**



**3)** Използваме съставна заявка за търсене на тенис корт.

**4)** Отваряме нов празен документ в Word.

**5)** Форматираме страницата като избираме пейзажна ориентация на листа (Layout / Page Setup / Orientation / Landscape)

**6)** Вмъкваме изображението на тенис корт и го форматираме:

* поставяме го зад текста (Picture Format / Arrange / Wrap Text / Behind Text)
* задаваме ефект размиване (Picture Format / Adjust / Artistic Effects / Blur)


**7)** Вмъкваме изображението на тенис ракетата и го форматираме по подобен начин на тенис корта.

**8)** Вмъкваме изображението на тенис топката и я копираме няколко пъти с различни размери.

**9)** Текстовете на дипломата създаваме като артистични текстове (Insert / Text / WordArt)

**10)** В долната част добавяме текстова кутия (Insert / Text / Draw TextBox), в която въвеждаме текста „Последвайте ни!“ и до нея вмъкнете изображения на икони на социалните мрежи facebook, twitter, LinkedIn, youtube.

**11)** Крайният резултат е показан на **Фиг. 3**.



**Фиг. 3**

**12)** Запишете файла с име ***Search-klas-nomer.docx.*** Изпратете го В Школо на лично съобщение до преподавателя си.